Lausunto selvitysmiehen luonnoksesta valtionosuusjärjestelmän uudistamisesta

111/02.05.01.00/2014

Kunnanhallitus § 51
	
	Valtionvarainministeriön on 4.2.2014 päivätyllä kirjeellään pyytänyt kunnilta lausuntoa selvitysmiehen luonnoksesta hallituksen esitykseksi valtionosuusjärjestelmän uudistamisesta.

	Valtionvarainministeriö pyytää lausuntoa erityisesti seuraavista asiakokonaisuuksista:
-	kriteerit	
-	ikäryhmien ja sairastavuuden painot	
-	muiden kriteerien painot	
-	määräytymisperusteiden laskentaperiaatteet	
-	verotuloihin perustuva valtionosuuden tasaus	
-	siirtymätasauksen kesto ja porrastus	
	
	Lausunnot on toimitettava 4.4.2014 mennessä valtionvarainministeriölle.

Kontiolahden kunnan näkökulmasta uudistus on tarpeellinen ja oikeudenmukainen nykyjärjestelmään nähden. Uuden järjestelmän kriteerit ja niiden painotus, laskentaperiaatteet sekä siirtymäaika ja sen porrastus ovat hyväksyttävät. Verotulotasauksen osalta todetaan, että tasauslisäprosentin tulisi olla esitetyn 80 prosentin sijaan vähintään 85 prosenttia. Lisäksi kiinteistöverot tulee palauttaa tasauksen laskentaan. 

Oheismateriaalina valtiovarainministeriön lausuntopyyntö.

Lisätietoja: talousjohtaja Pauliina Pietikäinen, puh. (013) 734 5209.

Kunnanjohtajan ehdotus: 
Kontiolahden kunta päättää antaa yllä selvitetyn lausuntonaan valtiovarainministeriölle selvitysmiehen luonnoksesta esitykseksi valtionosuusjärjestelmän uudistamisesta.

Päätös:
Ehdotus hyväksyttiin. 
_________

21.2.2014 nähtävänä olevasta pöytäkirjasta otteen oikeaksi todistaa

Kontiolahti 19.2.2014

Marita Eronen
toimistosihteeri

Yhteystiedot	Kontiolahden kunta
Keskuskatu 8
81100 KONTIOLAHTI
puh. (013) 7341
faksi (013) 734 5328
etunimi.sukunimi@kontiolahti.fi
www.kontiolahti.fi

Jakelu	Valtiovarainministeriö 	

MUUTOKSENHAKUKIELTO/Kunnallisasiat

Valituskiellon peruste	Kuntalaki 91 §

Päätöksestä, joka koskee vain valmistelua tai täytäntöönpanoa, ei saa tehdä oikaisuvaatimusta eikä kunnallisvalitusta.